b'\n_START_ARTICLE_\nOportunizem\n_START_PARAGRAPH_\nOportunizem (tudi prera\xc4\x8dunljivost) je prilagajanje mi\xc5\xa1ljenja ali ravnanja v trenutnih okoli\xc5\xa1\xc4\x8dinah zaradi lastne koristi.\n_START_SECTION_\nIzvor besede\n_START_PARAGRAPH_\nBeseda oportunizem se je v na\xc5\xa1em okolju za\xc4\x8dela uporablja v 20. stoletju. Oportunizem je tujka prevzeta prek nem\xc5\xa1ke Opportunismus iz francoske opportunisme, tvorbe iz besede opportune v pomenu primeren, koristen, le ta pa iz lat. opportunus v enakem pomenu, izpeljane iz zveze ob portum (venies ventus) v pomenu proti pristani\xc5\xa1\xc4\x8du (prihahajo\xc4\x8d veter). Beseda je torej prvotno pomenila pomorski izraz, ki je ozna\xc4\x8deval primerne pogoje za plovbo._NEWLINE_Beseda oportunizem v dana\xc5\xa1njem pomenu je nastala leta 1869 in je sprva ozna\xc4\x8devala ravnanje francoskega politika in dr\xc5\xbeavnika L. Gambetta (1838-1882).'